Šalom ja tere õhtust! Vaatate TV7 Iisraeli Uudiseid Jeruusalemmast.
Tänased tähtsamad uudised:
Jeruusalemm ei nõustu Washington’i palvega
teha humanitaarpaus Hamasi-juhitud Gaza sektori heaks.
Hezbollah ilmselt alistus USA heidutusele,
väites, et hoogustab oma sõdimist järk-järgult,
et hälvitada Iisraeli Kaitseväge hävitamast Hamasi Gazas.
Saksamaa hoiatas Iraani ja ta käsilasi,
et nad ei laiendaks Iisraeli-Hamasi sõda mitmele rindele.
Iisraeli sõjaline edenemine Hamasi- juhitud Gaza sektoris on aeglane,
kuid ilmselt edukas.
Iisraeli Kaitseväe peastaabiülem kindralleitnant Herzi Halevi
rääkis värskeist arenguist, kuna Kaitsevägi on teinud olulisi edusamme
Gaza linna ümberhaaramiseks,
lõigates ta ära selle terrorist kihava enklaavi lõunaosast.
Meil on käimas sõda.
Oleme liikunud edasi veel ühe olulise sammuni,
ja vägedel on nüüd käsil maapealne operatsioon Gaza põhjaosas.
Viimasel paaril päeval on Kaitseväe sõdurid tegutsenud
Gaza linnas ja piiravad seda mitmest suunast,
tihendades meie sisenemisi ja ka saavutusi.
Sõdurid võitlevad linnalisel tiheasustusega ja keerulisel alal,
mis nõuab sõdides suurt asjatundlikkust ja vaprust.
Maavägesid toetab täpne luure ühes toetustulega õhust ja merelt.
See partnerlus on meie saladus.
See suurendab meie saavutusi ja teeb me võitluse palju tõhusamaks.
Sõdurid peavad silmast-silma lähivõitlust julma vaenlase vastu,
kuid meie poolel on selge eelis -
relvavendlus ja võitlusvaim, mis voolab meie soontes,
Iisraeli ühiskonna vaim ja meie tee õigsus,
mis saadab meid alati ja mida tajutakse ja tähtsustatakse sügavalt.
Ehkki Jeruusalemma sõjalisi sihte ollakse saavutamas,
toovad Iisraeli sõdurid ränki ohvreid
Iisraeli riigi, julgeoleku ja vabaduse nimel.
Sel sõjal on valus ja ränk hind.
See on lahutamatu osa meie turvalisuse tagamisest siin.
Oleme kaotanud võitluses oma parimaid poegi.
Embame nende peresid, ja nende vaimu ja mälestuse toel
jätkame ja võidame.
Kaitseväe kõrgeim ülemus kiitis veel sangarlikku operatsiooni,
milles sel nädalal päästeti 19-aastane kaitseväelane,
kelle röövis Hamas 7. oktoobri veresauna ajal.
Sel nädalal liigutas meid kõiki
sõdur Ori Megidish’i naasmine oma pere juurde - jällenägemise hetk!
Julgen öelda - olles olnud aastaid operatsioonidel -,
et meil oli selle päästeoperatsiooni kestel pinev öö,
keeruliste otsustega, riskidega ja õnneliku lõpuga.
Ori on muidugi terve maailm, ent teame ka, et see päästeoperatsioon
oli tilk ookeanis.
Tahame tõsiselt teha kõik, mis vaja, et tuua koju pantvangid - nad kõik!
Kuna pinged tõusevad Iisraeli põhjapiiril Liibanoni ja Süüriaga,
toonitas kindral Halevi Kaitseväe valmisolekut igaks arenguks.
Oleme kõrges valmisolekus kõikides sektorites.
Tegutseme põhjapiiril, võitleme otsustavalt palestiina terrorismiga
Judeas ja Samaarias - keskendudes Hamasi terroriühingule -
ja oleme alalises valmisolekus laiendada (tegevust) teistele aladele.
Iisraeli õhuväed tegutsevad Gaza sektoris
väga jõuliselt ja eeskujulikult.
Ent ärge eksige - alla poole kogu Iisraeli õhuväest
tegutseb Gaza sektoris!
Enamus väest on valmis, pommid tiibade all ja inimesed ootel
suvalisel ajal lennukisse hüppama, välja lendama ja muid areene ründama
kohe, kui vaja.
Iisraeli peaminister Benjamin Netanyahu pidas kõne rahvale,
milles võttis kokku
oma kohtumise Kaitseväe sõduritega Hamasi-juhitud Gaza sektori rinnetel.
Oleme sõjakäigul - väga jõulises kaitses põhjas, tulevahetustes,
ja jõulisel sõjakäigul lõunas.
Piirame Gaza linna ja läheme kindlalt edasi.
Meil on suuri saavutusi, aga paraku ka langenuid.
Igaühega neist kadus terve maailm, ja me leiname koos nende peredega.
Ent oleme täis otsustavust jätkata sõjasihtide saavutamist,
milleks on Hamasi režiimi kukutamine.
Pean ütlema, et tulin just teiselt koosviibimiselt
sõduritega, kes olid tulejoonel.
Mõned neist siirdusid Kesk-Iisraelist Gazasse
vähem kui tunniga tol laupäeval
ja võitlesid, kaotasid kamraade ja võitlesid kui lõvid.
Oleksite näinud tuld nende silmis!
Üks neist ütles seda, mida olen tulnud ütlema teile.
Ta ütles: Härra peaminister, tahan teile öelda, et meil oli raske,
saab olema raske, kuid me ei peatu.
Ütlesin talle, et me ei peatu ja rühime edasi kuni võiduni.
Tuleb märkida, et USA välisminister Anthony Blinken
saabus täna Iisraeli, kus ta veenis Jeruusalemma juhtkonda
aitama kaasa humanitaarpausiks vaenutegevuses,
mis võiks võimaldada pidevat humanitaarkaupade voolu
Hamasi-juhitud Gaza sektorisse.
Siiski väljendas Jeruusalemma sõjakabinet kohe vastuseisu
mistahes laadi vaenutegevuse peatamisele niikaua,
kuni Hamas hoiab alatult enam kui 242 inimest pantvangis Gaza maaribal.
Seda seisukohta tunnistas peaminister Netanyahu
pärast oma tänast kohtumist minister Blinkeniga.
Selgitasin, et jätkame täie jõuga, ja et Iisrael ei tee ajutist pausi,
kui see ei hõlma pantvangide vabastamist.
Iisrael ei luba kütuse sissevedu Gaza sektorisse,
ja oleme vastu raha ülekandmisele enklaavi.
Sellal kui Netanyahu kõneles Tel Avivis,
pidas Iraani käsilase Hezbollah’ juht Liibanonis Hassan Nasrallah
kõne oma jüngreile teadmata punkrist,
milles teatas, et Hezbollah astus sõtta Iisraeli vastu
juba 2. päeval pärast seda, kui Hamas ja teised Gaza terroristid
ründasid Lõuna-Iisraeli ja tapsid ca 1400 peamiselt tsiviilisikut.
Sisuliselt alistus ta USA heidutusele
täie teadmisega, et ei tema ega ta ühing ega ta peremehed Teheranis
suuda taluda Lääne tsivilisatsiooni raevu,
kui nad peaksid järsult pingestama olukorda Iisraeli põhjarindel.
Iisraeli Kaitsevägi ründab üha
Hezbollah’ sõjataristut Lõuna- Liibanonis pärast piiriülest rünnakut
Iisraeli linnale Kiryat Shmona, aga ka Tsfat'i linnale.
Eile sooritasime ulatusliku rünnaku
ning tabasime mitmeid Hezbollah’ terrorirakke
vastuseks Hezbollah’ tugevale tulele Kiryat Shmona ja Tzfat’i suunas,
milles said viga tsiviilisikud.
Vastame endiselt karmilt igale rünnakule Iisraeli elanike vastu.
Oleme kõrges valmisolekus põhjapiiril,
olles valvsad iga võimaliku juhtumi puhuks, nii täna kui lähipäevil.
Kontradmiral Hagari rõhutas veel
Teherani rolli sõjas tema mitme käsilase kaudu.
Iraan jätkab negatiivse õõnestustegevusega
ja julgustab käsilasi tegutsema oma nimel, saates neile Iraani relvi.
Täpselt samamoodi nagu Ukraina, Jeemeni, Iraagi
ja USA vägede vastu, jätkab ta tegutsemist Iisraeli riigi vastu
ning püüab meid kallutada kõrvale sõjast Gazas.
Keskendume endiselt edasitungidele Gazas, Hamasi lammutamisele
ning pantvangide vabastamisele.
Teame, kuidas vastata igal rindel igale ohule, kui seda on vaja.
Saksa kantsler Olaf Scholtz kordas Mannheim’is pressile vastates
Berliini hoiatust Hezbollah’le ja selle Iraani peremeestele.
Muidugi peame ka edastama selge sõnumi.
Hezbollah ei tohi sesse sõtta sekkuda.
Hezbollah’l on Liibanonis 150 000 raketti.
Kujutlege, kui need lastakse nüüd Iisraeli pihta.
Ilmselt suudaks Iisrael end kaitsta ja Hezbollah'ga sõdides ikkagi võita,
kuid sellega kaasneks kohutav häving, nii inimeste kui taristu osas.
Sellega ei tohiks mängida.
Samuti peame saatma selged signaalid Iraani käsilastele
nt Süürias, Iraagis, Jeemenis, ja ka Iraanile endale,
et ta kõrvale hoiaks ja aktiivselt ei sekkuks.
Tänan vaatamast TV7 Iisraeli Uudiseid!
Palun teil paluda rahu Jeruusalemmale ja päästet Iisraelile.
Ja kui me päevauudised on teile õnnistuseks
ja te tahaksite aidata meil kanda nende tootmise kulusid,
kuna TV7 Iisraeli töö põhineb 100% annetustel,
saate teha annetuse meie võrgulehel www.tv7israelnews.com.
Olen Jonathan Hessen. Soovin õnnistud puhkepäevi!
Kui Jumal lubab, näeme jälle meie järgnevais TV7 Iisraeli uudistes!
Seniks šalom Jeruusalemmast!
Tõlge: Sulev Kivastik